കണ്ടെയിമെന്റ് സോണായ വാര്ഡിലും നീറ്റ് പരീക്ഷ നടത്തി മുട്ടം: കണ്ടെയിന്മെന്റ് സോണായ മുട്ടം പഞ്ചായത്തിലെ മൂന്നാം വാര്ഡിലെ സ്വകാര്യ സ്കൂളിലും നീറ്റ് പരീക്ഷ നടത്തി. കണ്ടെയ്ന്മെന്റ് സോണായ പ്രദേശങ്ങളിലും നീറ്റ് പരീക്ഷ നടത്താന് ഹൈക്കോടതി ഉത്തരവ് ഉണ്ടായിരുന്നതിനെ തുടര്ന്നാണ് ഇവിടെ പരീക്ഷ നടത്തിയത്. മുന്നൂറോളം കുട്ടികളാണ് ഇവിടെ പരീക്ഷ എഴുതാന് എത്തിയത്. ജില്ലയുടെ വിവിധ ഭാഗങ്ങളില് നിന്നും മറ്റ് ജില്ലകളില് നിന്നുമുള്ളവര് പരീക്ഷക്ക് എത്തിയിരുന്നു.25 ക്ലാസ് റൂമിലായിട്ടാണ് പരീക്ഷ നടത്തിയത്. മുന് വര്ഷങ്ങളില് ഒരു ക്ലാസില് 24 കുട്ടികളാണ് പരീക്ഷ എഴുതിയിരുന്നത്. എന്നാല് കൊവിഡ് നിയന്ത്രണങ്ങളെ തുടര്ന്ന് ഇപ്രാവശ്യം ഒരു ക്ലാസില് 12 കുട്ടികളാണ് പരീക്ഷ എഴുതിയത്. അറുപതോളം ജീവനക്കാരുടെ നേതൃത്വത്തിലാണ് പരീക്ഷ നടത്തിയത്. കൊവിഡ് നിയന്ത്രണങ്ങള് പാലിക്കാന് കുട്ടികളെ ഗ്രൂപ്പായി തിരിച്ച് രാവിലെ 11 മുതല് പരീക്ഷ ഹാളില് പ്രവേശിപ്പിച്ചിരുന്നു. തെര്മല് സ്കാനിങ്ങ്, കോവിഡ് ബാധിച്ച കുട്ടികള് കൊറന്റൈനിലുള്ള കുട്ടികള് എന്നിവര്ക്ക് ഓരോരുത്തര്ക്കും പ്രത്യേകമായി ഓരോ ക്ലാസ് റൂം, പ്രത്യേക മെഡിക്കല് സംഘം എന്നിങ്ങനെ കോവിഡ് സുരക്ഷാ സംവിധാനവും സ്കൂളില് ഒരുക്കിയിരുന്നു. ഇതേ തുടര്ന്ന് മൂന്ന് കുട്ടികള്ക്ക് പ്രത്യേക ക്ലാസ് റൂം ഒരുക്കി നല്കി. വാഹനങ്ങള്ക്ക് സ്കൂള് പരീക്ഷ നടത്തുന്ന ഹാളിന് സമീപത്തേക്ക് പ്രവേശനം ഇല്ലാത്തതിനാല് മുട്ടം ഊരക്കുന്ന് കുരിശ് പള്ളിക്കവല, കടുതോടില് സൂപ്പര് മാര്ക്കറ്റ് എന്നിവിടങ്ങളിലേക്ക് രാവിലെ മുതല് വൈകിട്ട് 5.30 വരെ വാഹനങ്ങളുടെ നീണ്ട നിരയുണ്ടായിരുന്നു.മുട്ടം സ്റ്റേഷനിലെ സി ഐ വി ശിവകുമാറിന്റെ നേതൃത്വത്തില് പൊലീസും പരീക്ഷ നടത്തിപ്പ് സുഗമമാക്കാന് മുന്നിട്ടിറങ്ങി.